Atbilde uz ieinteresētā pakalpojuma sniedzēja 29.08.2025. saņemto jautājumu Rīgas valstspilsētas pašvaldības Izglītības, kultūras un sporta departamenta (turpmāk – Departaments vai Pasūtītājs) iepirkumā “Ziemassvētku gaismas mākslinieciskā dizaina dekoru izgatavošana un esošo gaismas dekorāciju mākslinieciskā renovācija pilsētvides Ziemassvētku noformējuma vajadzībām”, identifikācijas Nr. RVPIKSD 2025/23 (turpmāk – Iepirkums).

**Jautājumi:**

1. Attiecībā uz iepirkuma pirmo daļu – vai dekorācijām jābūt stingri mākslinieciskām bez Ziemassvētku elementiem, vai tomēr ir pieļaujams/vēlams iekļaut arī Ziemassvētku tematiku?
2. Vai ir atļauts dekorācijās apvienot dažādas apgaismojuma tehnoloģijas, piemēram, vienu tehnoloģiju (atbilstoši tehniskajai specifikācijai) izmantot simbolu kontūru veidošanai, bet citu, kā aizpildījuma vai dekoratīvo elementu, piemēram, Ziemassvētku gaismas?
3. **Atbilde uz ieinteresētā pakalpojuma sniedzēja jautājumiem:**
4. Tehniskās specifikācijas 2.1. un 2.2. punktā ir noteikta atsauce uz *Rīgas valstspilsētas grafiskās identitātes vadlīniju*, kurā ir stingri noteikts, no kādiem elementiem veidojamas dekoru kompozīcijas:

*“2.1.Visu trīs Dekoru komplektu kompozīcijas veidojamas no LED gaismas avota kontūras, kura precīzi atveido to grafiskos elementus, kas doti šī publiski pieejamā Rīgas valstspilsētas grafiskās identitātes vadlīniju (turpmāk – Vadlīnijas)* [*https://www.riga.lv/lv/rigas-vizuala-identitate-un-logo*](https://www.riga.lv/lv/rigas-vizuala-identitate-un-logo) *dokumenta* [*https://www.riga.lv/lv/media/49332/download?attachment*](https://www.riga.lv/lv/media/49332/download?attachment)*. 71. lappusē (turpmāk – Elementi), nepieļaujot nekādas atkāpes Elementu proporcijās un grafiskajā risinājumā.*

*2.2. Dekoru dizaina iecerē pilnībā jāievēro visi Vadlīniju nosacījumi attiecībā uz Elementu izmantošanu un kompozīciju veidošanu no tiem.”*

1. Saskaņā ar Tehniskās specifikācijas 2.5.punktu, dekoram ir jābūt caurredzamam, bet saskaņā ar 2.4.punktu *visu Dekoru Elementu LED gaismas avota kontūrai (turpmāk – LED kontūra) jāizmanto ārtelpu LED lente vai gaismas vads (Neonflex vai analogs), savukārt rāmim, pie kura piestiprināta LED kontūra, jābūt izgatavotam no metinātas alumīnija konstrukcijas tādā risinājumā, lai rāmis kopā ar LED kontūru neizmainītu Elementu kopējās proporcijas.*

**Jebkādas atkāpes no Tehniskajā specifikācijā iekļautajiem norādījumiem vai neatbilstība tiem (tajā skaitā tehniskās specifikācijas norādījumu papildināšana – citu, tehniskajā specifikācijā nenorādītu elementu vai nenorādītu tehnoloģiju iekļaušana Dekoros) būs par pamatu piedāvājuma noraidīšanai.**